Potenciálne Interakcie Medzi Irbesartanom, Agenom, Concor5, Glurenormom, Stylnoxom a Cetirizínom
Dobry den,uzivam Irbesartan 150mg,Agen,Concor5 a na cukrovku Glurenorm.okrrm toho Stylnox a cetirizin.Prosim vas medzi nimi nejaka interakcia
Dobrý deň,
ďakujeme za Vašu otázku.
Medzi Vami uvedenými liekmi bolo pozorovaných viacero klinicky stedne závažných interakcií.
Kombináciou liekov Agen a Irbesartan s Glurenormom je prítomné riziko zníženej hladiny glukózy, pričom v niektorých prípadoch môžu byť pri hypoglykémii maskované jej príznaky. Preto sa odporúča pravidelné monitorovanie hladín glukózy.
Kombináciou viacerých liekov určených na zníženie krvného tlaku sa môže zosilniť ich hypotenzívny účinok. To však môže byť pri ťažko kontrolovateľnom krvnom tlaku prínosné. Zároveň môže nastať zvýšenie hladín draslíka, prípadná potreba jeho monitorovania je v kompetencii ošetreujúceho lekára.
Lekár pri predpise zvažuje prínos liečby a možné riziká z nej vyplývajúce. Ak je jeden ošetrujúci lekár informovaný o ich užívaní, súbežné podávanie je možné. Pokiaľ lekár pri predpise nemal informáciu o prebiehajúcej liečbe, je potrebné ho o danej skutočnosti dodatočne informovať. Taktiež je potrebné sa na lekára obrátiť pri výskyte akýchkoľvek ťažkostí súvisiacich s liečbou.
Prajem pekný zvyšok dňa.
S pozdravom
PharmDr. Veronika Kiabová